Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: (a továbbiakban: Be.) 604. §-a (2) bekezdésének l) pontjában és a bírósági végrehajtásról szóló 1994. évi LIII. törvény 307. §-a (2) bekezdésének g) pontjában foglalt felhatalmazás alapján, a belügyminiszterrel és a legfõbb
Paragraph Index: 45

(3) A Rendelet 4. §-ának (9) bekezdése helyébe — amelynek számozását e rendelet 4. §-ának (2) bekezdése módosította — a következõ rendelkezés lép, és a Rendelet 4. §-a a következõ (10) bekezdéssel egészül ki: „(9) Ha perújítás, illetõleg felülvizsgálat folytán indult eljárásban a bíróság az alapügyben hozott bármely rendelkezés végrehajtását felfüggeszti, vagy félbeszakítja [Be. 399. § (1) bek., 421. §], errõl — határozatának megküldésével — haladéktalanul értesíti az illetékes büntetésvégrehajtási csoportot, bírósági gazdasági hivatalt, bûnjelkezelõt, vagyonelkobzás esetén a megyei (fõvárosi) bírósági végrehajtói irodát, közérdekû munka, illetõleg pártfogó felügyelet esetén a Pártfogó Felügyelõi Szolgálat megyei (fõvárosi) hivatalát (a továbbiakban: pártfogó felügyelõi hivatal).

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes